પણ સૌથી પાયાનો સવાલ એ છે કે, આવી રજા ના ભોગવીએ તો શું? આપણી જીવનપદ્ધતિમાં પણ કેટલાક એવા ફેરફારો થઈ ના શકે કે હવાફેરના આવાં સ્થળોની આપણી ઝંખના ઓછી થઈ જાય? જીવ્યા કરતાંય જોયું ભલું તે સાચું જ છે. માણસને જ્યારે જ્યારે તક મળે ત્યારે તેણે પોતાના પ્રદેશની અને દેશની થોડી ભૂગોળ અનુભવવી જોઈએ. પણ એવી તક ના હોય, સંજોગો ના હોય, આર્થિક ત્રેવડ ના હોય ત્યારે માણસે હતાશ થવાની જરૂર નથી. તે પોતાના જીવનમાં કાંઈક ફેરફાર કરીને રજાનો લહાવો લઈ શકે છે.’